Gostionica u Peyrebeilleu
<s>Gostionica u Peyrebeilleu (), također poznata i po nadimku Crvena gostionica ) je gostionica smještena u mjestu Lanarce u departmanu Ardèche na jugu Francuske, poznato kao poprište ubistva koje je 1831. godine pokrenulo jedno od najspektakularnijih suđenja u historiji Francuske te kasnije inspiriralo brojna književna djela i filmove.</s>

<s>Gostionicu su oko 1805. godine počeli voditi lokalni seljak Pierre Martin i njegova supruga Marie.</s><s>Prema navodima suvremenika, Pierre je zbog prijeke naravi bio izuzetno nepopularan među sumještanima, ali izvor ljubomore zbog relativnog bogastva čiji je izvor bio predmetom brojnih špekulacija.</s><s>Martin je, s druge strane, bio zakleti rojalist i fanatični pristaša kralja Charlesa X, te je bio predmet glasina da za lokalne aristokrate obavlja "prljave poslove".</s>

<s>U oktobru 1831. godine, nakon što je Charlesa zamijenio režim Julske monarhije, na području Ardècheua je nestao trgovac konjima Antoine (Jean-Antoine) Enjolras.</s><s>Istragu je vodio lokalni magistrat (mirovni sudac) po imenu Étienne Filiat-Duclaux.</s><s>Ona je utvrdila da je Enjolras posljednji put viđen 12. oktobra upravo u gostionici Martinovih.</s><s>26. oktobra je Enjolarsov leš pronađen u lokalnoj rijeci; lubanja i koljeno su mu bili smrskani.</s><s>1. novembra su Pierre Martin, njegov nećak Antoine i sluga po imenu Jean Rochette uhapšeni pod sumnjom da su počinili ubistvo.</s><s>Nešto kasnije je uhapšena i Marie pod sumnjom da je bila suučesnica.</s>

<s>Suđenje koje je započelo u mjestu Privas 18. juna 1833. je izazvalo veliko pažnju francuske javnosti, najvećim dijelom zbog toga što je prilikom njega ispitano preko 100 svjedoka, uglavnom Martinovih sumještana koji su iznosili tvrdnje o tome da je zlosretni Enjolras bio samo posljednji u nizu žrtava Martinovih, odnosno da je tokom godina nekoliko desetaka gostiju ubijeno i opljačkano; tvrdnje, među kojima su bile i one o silovanju i kanibalizmu uglavnom nisu potkrijepljene nikakvim dokazima i svodili su se na iskaze iz druge ruke.</s><s>Vlasti su, doduše, uspjeli dobaviti iskaz prosjaka Laurenta Chaza, koji je svjedočio o tome kako su Martinovi odvezli Enjolrasov leš iz gostionice.</s><s>Temeljem njega su Pierre i Marie Martin, kao i Rochette proglašeni krivim i osuđeni na smrt; Antoine je zbog nedostatka dokaza oslobođen optužbe.</s><s>Nakon što ih je Louis-Philippe odbio pomilovati, svo troje osuđenika su 2. oktobra 1833. giljotinirani ispred same gostionice, a čemu je svjedočilo preko 30.000 ljudi.</s>

<s>Gostionica u Peyrebeilleu danas služi kao turistička atrakcija, odnosno dio nje je preuređen u muzej; oko njega su dograđeni moderni motel i benzinska stanica.</s>

<s>Vanjske veze</s>

<s>Peyrebelle 
 L’Auberge rouge, une célèbre affaire criminelle ardéchoise, Bibliothèque municipale de Lyon 
 Christine Bouschet, Peyrebeille, l'affaire de l'auberge sanglante</s>

<s>Etnografski muzeji u Francuskoj
Hoteli u Francuskoj
Ugostiteljstvo
Francuska pravna historija
Julska Monarhija
Departman Ardèche u Francuskoj</s>

